HANDLINGSPLAN MOT KRENKENDE ATFERD OG MOBBING

ved Setskog skole



## Skolens målsetting

### Mål: Setskog skole har som mål å jobbe mot å være 100 % mobbefri. Vi skal bekjempe alle former for krenking av barn.

Setskog skoles handlingsplan mot krenkende atferd og mobbing er et tillegg til Aurskog-Høland kommunes «Handlingsplan for oppfølging av aktivitetsplikten.

Planen er basert på tiltak som skal være forebyggende og virke målrettet mot krenkende atferd. Alle elever på Setskog skole skal oppleve et trygt læringsmiljø preget av respekt, tillit, positivitet og inkludering.

Opplæringslovens § 12-2, Generelle krav, omhandler elevenes skolemiljø:

**Alle elevar har rett til eit trygt og godt skolemiljø som fremjar helse, trivsel og læring.**

Det betyr for oss:

* Skolen skal ved forebyggende tiltak forhindre at elever blir utsatt for krenkende atferd og mobbing
* Skolens rutiner skal avdekke hvis krenkende atferd og mobbing foregår
* Skolen skal følge opp mobber og mobbeoffer inntil mobbing opphører helt
* Skolens rutiner skal sikre en god dokumentasjon og best mulig samarbeid med foresatte

**Definisjoner:**

***Mobbing:***

En person blir mobbet når han eller hun, gjentatte ganger og over tid, blir utsatt for negative handlinger fra en eller flere personer. Det er en negativ eller aggressiv handling når noen med vilje påfører en annen person skade eller smerte – ved fysisk kontakt, ved ord eller på andre måter. For å kunne bruke betegnelsen mobbing skal det også være en viss ubalanse i makt- og styrkeforholdet: den som blir utsatt for de negative handlingene, har vanskelig for å forsvare seg og er noe hjelpeløs overfor den eller de som plager ham eller henne.

Etter denne definisjonen, som også blir brukt internasjonalt, er mobbing kjennetegnet av disse tre kriteriene: 1) Det dreier seg om aggressiv eller ondsinnet adferd, som 2) gjentar seg og varer ved over en viss tid 3) i en mellommenneskelig relasjon som er preget av en viss ubalanse i styrke- eller maktforholdet. Mobbing inntreffer ofte uten noen åpenbar provokasjon fra offeret sin side.

Loven omfatter både direkte mobbing, med etter måten åpne angrep på offeret, og indirekte mobbing, med sosial isolering og utestenging fra gruppa.

***Diskriminering:***

Diskriminering innebærer at en person blir dårligere behandlet eller trakassert, for eksempel på grunn av kjønn, funksjonsdyktighet, trosbekjennelse, hudfarge og nasjonal eller etnisk opprinnelse. Diskriminering kan både være direkte og indirekte.

***Rasisme:***

Rasisme omfatter diskriminering på grunnlag av «rase», hudfarge, nasjonalt eller etnisk opphav.

**Definisjon av krenkende atferd**

Skolen har utarbeidet en **definisjon på krenkende atferd** som også ligger til grunn for avdekking av mobbing:

Ord eller handlinger begått av barn eller voksne, som oppleves som negative eller sårende av andre. Krenkende adferd er uavhengig av intensjonen bak.

Eks på krenkende atferd:

* Uønsket fysisk kontakt, utskjelling, negativt kroppsspråk, blikk eller utestenging\*
* Negative ytringer om kjønn, utseende, nasjonal eller etnisk opprinnelse, religion eller funksjonshemninger

Grunnet ubalanse i makt - og styrkeforholdet mellom voksen og elev på en skole, hviler det et ekstra ansvar på de voksne til å uttrykke seg på en måte som ikke oppleves krenkende. Det gjelder spesielt bruk av ironi, sarkasme og humoristiske utsagn på bekostning av eleven.

\* Andre kjennetegn

Blir ertet på en ekkel måte, kalt stygge ting (kan også ha nedsettende klengenavn), blir hånet, ydmyket, latterliggjort, skremt, nedverdiget, truet, gitt ordrer, herset med, undertrykket el. l.

Blir gjort narr av og ledd av på en uvennlig og spottende måte. Det blir snakket nedsettende om foreldrene.

Ord eller handlinger som i utgangspunktet ikke er ment å være krenkende, vil likevel kunne oppfattes slik. Ulike aldersgrupper og sosiale og kulturelle grupper vil ha ulike normer for adferd. Et utsagn eller en handling som ville være akseptabel innad i gruppen, vil kunne virke krenkende eller skremmende på elever utenfor denne. Her kan det være en utfordring å finne balansen mellom humor og krenkelser.

Det er viktig å understreke at denne bestemmelsen handler om mer enn mobbing. Mobbing, vold, rasisme og diskriminering er bare eksempler på «krenkjande ord eller handlingar». Loven gjelder også andre former for krenkende ord eller handlinger, slik som negative, enkeltstående utsagn om en persons utseende, klær, tro, dialekt osv. Krenkende handlinger dekker også enkelte former for unnlatelse.

**SKOLEREGLEMENT FOR SETSKOG OPPVEKSTSENTER**

Skolereglementet er et tillegg til kommunal forskrift om skoleregler og skoledemokrati i Aurskog-Høland kommune, vedtatt 26.03.2025.

|  |  |  |
| --- | --- | --- |
|  | **Regler:** | **Hvorfor:** |
| 1 | Vi tar vare på hverandre ved å inkludere alle elever i lek og aktiviteter. | Å føle seg inkludert er vesentlig for god trivsel. |
| 2 | I skoletiden er det kun tillatt å oppholde seg innenfor skolens område eller innenfor avtalt område på turer. | For å ha et godt tilsyn og ivareta god sikkerhet. |
| 3 | Før skoletid og i friminuttene skal alle være ute dersom det ikke gis annen beskjed.   * Er været svært kaldt eller dårlig, kan det vurderes inneaktivitet i friminuttene. Mulige valg av aktiviteter og sted for aktiviteter bestemmes av personalet. * Det er ikke lov å oppholde seg ved fotballbanen eller i skråningen ned mot fotballbanen før skolestart pga. sikkerhet knyttet til biler | Frisk luft og fysisk aktivitet øker læreevnen. |
| 4 | Den som oppdager ødeleggelser av noe slag, melder fra til en voksen på skolen.  Skolen har ikke erstatningsansvar for private gjenstander elevene tar med. | Skoleanlegget og skolesakene er viktig for god læring.  Det vises til erstatningsloven §1-2. |
| 5 | Det skal være ro i skolens fellesarealer.  Vi beveger oss gående inne og er ikke til sjenanse for andre. | For å unngå uhell eller unødige forstyrrelser. |
| 6 | På skolebussen og i drosja skal alle elever følge sjåførens regler og pålegg. Alle skal bruke setebelte og sitte i ro i setet sitt. Skoledagen varer til du går av bussen/drosja. | Gir trygg og behagelig transport. |
| 7 | Skateboard, sparkesykkel o.l. kan brukes i aktivitetsparken etter avtale med voksne. Hjelm er påbudt.  Sykling tillates ikke på skolens område i skoletida.  Hjelm er påbudt ved sykling i skolens regi og ved bruk av skøyter på skøytebanen. | Trygghet for alle. |
| 8 | Fotballsparking skal normalt foregå i ballbingen eller på venstre halvdel av fotballbanen. | Unngå at elever som ikke er med på fotball blir truffet av baller og unngå ruteknusing |  |
| 9 | Godteri er kun lov etter avtale med voksne på skolen | Godteri er usunt |
| 10 | Bruk av mobiltelefoner og smartklokker   1. Smartklokker skal være i skolemodus i skole- og sfo-tid. Dette er foresattes ansvar. 2. Vi oppfordrer ikke til å ha med mobiltelefon på skolen, men kan ikke nekte det. 3. Telefonen skal være avslått i sekken og skal ikke tas med ut i friminutt. 4. Forbudet mot bruk av mobiltelefon gjelder også på skolens område før og etter skoletid, men elever kan bruke telefonen for å vise billett på bussen. 5. Det skal ikke tas opptak, bilder eller filming på skolebussen. 6. Lærer kan gi tillatelse til å bruke telefonen hvis det anses som nødvendig. 7. Ved brudd på disse reglene får elevene en advarsel. 8. Ved gjentatt brudd kontaktes foresatte. 9. Hvis punkt 8 ikke har effekt, innkalles elev og foresatte til et møte på skolen. | Skal ikke være forstyrrende for undervisning eller lek.  Respekt for personvern. |

Revidert mai 2025

Vedtatt i FAU 02.06.25

### Flere eksempler på hva mobbing /krenkende atferd kan være:

* Eleven blir ertet, kalt stygge ting, har fått nedsettende klengenavn, blitt hånet, ydmyket, latterliggjort, skremt, nedverdiget, truet, gitt ordre, herset med, undertrykket eller liknende
* Eleven blir ledd av på en uvennlig måte
* Eleven blir bevisst utestengt fra felleskapet
* Kommentarer på sosiale medier på internett

### Eksempler på skjult mobbing:

* Det sendes øyekast, lages grimaser og/eller gester
* Baksnakking
* Manipulasjon gjennom venner
* Utestenging fra klassefelleskapet
* Uønsket ved gruppesamarbeid eller å dele plass med
* Eleven får ingen invitasjon til å delta verken i lek eller idrett (eller bursdager)
* Eleven blir systematisk oversett av andre elever i klassen/på skolen/SFO
* Velges alltid sist på lag ved lagspill i friminutt

### Mulige tegn på at en elev blir mobbet:

* Kommer hjem med ødelagte eller istykkerrevne klær, ødelagte bøker, ødelagt sekk eller annet utstyr
* Har blåmerker, skader, kutt og skrammer uten noen troverdig forklaring på hvordan de har oppstått
* Tar ikke med seg venner hjem og er sjelden hjemme hos skolekamerater
* Isolerer seg
* Virker redd eller har motvilje mot å gå på skolen eller ut i friminuttet
* Skoleprestasjoner går ned
* «Glemmer» ofte gymtøy/svømmetøy
* Eleven begynner selv å plage andre
* Har ofte dårlig appetitt, gjentatt hodepine og/eller vondt i magen
* Har negativt selvbilde, er ulykkelig og viser vedvarende tristhet
* Har høyt fravær

Tegnene kan ha helt andre årsaker enn mobbing, men vær obs hvis du ser flere av disse endringene hos ditt barn/en elev.

Kilde: Mobbing, Håndbok for foreldre av Erling Roland (professor ved Senter for atferdsforskning).

### Årlige elevundersøkelser av omfanget av mobbing ved skolen

* 1.-7. trinn gjennomfører trivselsundersøkelse min. eng gang per mnd. Ikke anonymt. Resultater følges opp av kontaktlærer med nødvendige samtaler med elevene.
* Elevundersøkelsen (Udir) blir gjennomført på 5.-7 trinn hver høst
* Skolen har et ønske om at foreldreundersøkelsen gjennomføres hvert år av alle foresatte på skolen (1g. per familie)
* SFO gjennomfører årlige barnesamtaler med alle SFO-barn, hvor trivsel på SFO er tema.
* SFO gjennomfører trivselsundersøkelser min 1 g/mnd. Følges opp med samtaler med barna ved behov.
* Brukerundersøkelsen gjennomføres 2g/året på SFO (desember og mai).

**Ansvar i forbindelse med gjennomføring og oppfølging av Elevundersøkelsen fra Udir:**

* Skolens ledelse setter inn tidspunkt for undersøkelsen i skolens aktivitetsplan, og tar

ansvar for tilbakemelding av resultater

* Kontaktlærer har ansvar for den praktiske gjennomføringen av Elevundersøkelsen
* Ledelsen gjennomgår resultatene med elevråd, de gjøres kjent for alle skolens elever og behandles videre i klasser med tanke på eventuelle tiltak
* Ledelsen gjennomgår resultatene med lærerne med tanke på eventuelt tiltak
* Ledelsen gjennomgår resultatene i personalsamling alle ansatte med tanke på eventuelle tiltak
* FAU og SMU informeres

### REAKSJONER (disiplinære tiltak)

Reaksjoner hvis ikke krenkende atferd opphører, vil vurderes på individuelt grunnlag.

Eksempler på reaksjoner er:

* Atferden til mobberen offentliggjøres i klassen i en naturlig samtale (anonymt)
* Mobberen får møte offeret og offerets foreldre sammen med læreren
* Møte mellom mobber, mobberens foreldre, offerets foreldre og læreren
* Mobberen har friminutt på andre tidspunkt enn de andre elevene
* Mobberen må være i nærheten av inspiserende lærer i et bestemt antall friminutt
* Mobberen starter på skolen før de andre elevene, slik at offeret ikke blir plaget på veien til skolen
* Mobberen slutter senere enn de andre elevene
* Bekymringssamtale med politiet
* Utvisning fra skolen i flg. Opplæringslovens § 1
* Midlertidig eller permanent klassebytte for mobberen
* Skolebytte for mobberen
* Det må vurderes i det enkelte tilfelle om PPT, BUP, lege, utekontakt, politi eller andre skal kontaktes

## Forebygging

### Mål: Å skape en trygg skolegang for alle

Klassemiljø**:**Kontaktlærer sørger for at elevene blir kjent med hverandre ved skolestart. Kontaktlærer, faglærere og elever samarbeider om å utvikle et godt klassemiljø. Handlingsplanen (og skolens ordensreglement og kjøreregler) gjennomgås i den enkelte klasse. Arbeidet med klassemiljø, læringsmiljø og atferd følges opp gjennom hele skoleåret, ikke bare ved skolestart. Se årshjulet.

Kontaktlærer: Spør elevene direkte om de kjenner til at noen blir mobbet.

Klassemøter og fellesøkter for hele skolen: Jobbe aktivt med forebygging ca annenhver uke.

Ledelsens rolle:Handlingsplanen, ordensreglementet og skolens kjøreregler gjennomgås med samtlige elever og ansatte i starten av hvert skoleår. Ledelsen følger opp – etterspør.

Kontakt skole – hjem:Skolen samarbeider med foreldrene til beste for et trygt og godt skolemiljø. Kontaktlærerne tar raskt kontakt med foresatte ved tegn på økende fravær, mistrivsel eller manglende deltakelse i undervisningen. FAU trekkes inn som samarbeidspartnere i forbindelse med sosiale arrangement.

Elevrådet: Arbeider aktivt for å forebygge mobbing. De samarbeider med skolens ledelse om å planlegge og gjennomføre tiltak som styrker de positive sidene ved miljøet på skolen (se vedlegg 5)

Fadderordning**:** 6.klasse går inn som faddere for 1.klasse. Oppgaven deres er å hjelpe de nye elevene til rette på skolen (se vedlegg 3)

Holdningsarbeid:På vår skole baseres holdningene på respekt, respekt for hverandre og hverandres eiendom. Vi aksepter og anerkjenner at vi er forskjellige. Det er nulltoleranse for krenkelser, plaging, trusler og vold.

«Zippys venner»:På 1.-2.trinn skal denne undervisningen gi barna redskaper til å identifisere og snakke om følelser og utforske måter å håndtere følelser på.

«Eples venner» er en videreføring av Zippy for 3.-4.trinn.

«Passport»: Livsmestring i skolen. Et program som har som mål å styrke den psykiske helsa til elever på 5.-7.trinn ved å lære dem å bli kjent med og håndtere ulike følelser. De skal også lære å mestre vanskelige situasjoner og støtte hverandre.

**«Jentesnakk»:** I samarbeid med helsesøster gjennomfører vi programmet fra 4.klasse og oppover ved behov.

Elevsamtalen: Er lovpålagte, og kontaktlærer dokumenterer det viktigste som blir tatt opp i denne samtalen. Gjennomføres minst 2g/året.

**Trivselsundersøkelsen:** Gjennomføres en gang per mnd. (ikke anonym). SFO har jevnlig egne trivselsundersøkelser. Elever som melder om uregelmessigheter i forhold til det psykososiale miljøet følges umiddelbart opp i flg rutiner i Handlingsplan mot krenkende atferd og mobbing.

**Barnesamtaler**: Gjennomføres årlig på SFO av SFO-fagansvarlig

**LØFT**: Blir brukt som metode og tilnærming i SFO, for å fremme og utvikle positiv atferd hos barna



**POSITIVE RELASJONER LÆRER OG ELEV**

Den autoritative læreren har stor relasjonell kompetanse. Han eller hun bygger bevisst opp en positiv relasjon til hver enkelt elev, og elevene opplever at læreren bryr seg, viser omsorg og støtter dem slik at de opplever trygghet og tillit og blir sett av læreren. Læreren stiller rettferdige krav til elevene, og roser og korrigerer utfra klassens kjente og faste normer.

### Relasjon lærer - elev

Lærer er en tydelig voksen som eleven kan ha tillit til. Læreren skal være en god klasseleder.

Det vil si at:

* Den enkelte elev skal bli sett, hørt og snakket med - hver dag om mulig
* Alle elever er alles elever
* Lærerens forventninger til enkelteleven bør fremme elevens faglige og sosiale læring
* Læreren skal legge opp til tilpasset opplæring. Elever som til stadighet mislykkes, kan lett utvikle uønsket atferd
* Grunnet ubalanse i makt - og styrkeforholdet mellom voksen og elev på en skole, hviler det et ekstra ansvar på de voksne til å uttrykke seg på en måte som ikke oppleves krenkende. Det gjelder spesielt bruk av ironi, sarkasme og humoristiske utsagn på bekostning av eleven.
* Planlagte elevsamtaler er viktig, men like viktig er de jevne samtaler som tas der det er naturlig. I samtalene tas både det faglige og sosiale aspekt opp. Lærere som bryr seg om elevene og deres interesser, oppmuntrer eleven

### Relasjon lærer/ assistent - klasse/gruppe

Lærer utøver tydelig ledelse på en slik måte at klassen/gruppen oppleves som et trygt sted for alle elever

* Læreren/assistenten har høy bevissthet om betydningen av relasjonen lærer - elev og tar ansvar for kvaliteten på denne relasjonen
* Kontaktlæreren og klassen lager klasseregler og mot mobbing og krenkende atferd. Læreren retter spesielt fokus mot kommunikasjon på sosiale medier. Klasseregler skal henge tydelig i klasserommet og gjennomgås **flere** ganger i året
* Lærere og assistenter hilser på elevene når de kommer inn i et klasserom.
* Lærer/assistent sørger for ro i klasserommet
* Læreren gir tydelige beskjeder og instruksjoner
* Læreren gir direkte instruksjoner om arbeidsinnsats, læringsmål og atferd
* Læreren bruker aktivt kognitive strategier som støttende dialog, oppsummering, klargjøring og liknende
* Læreren legger vekt på å utvikle elevenes læringsstrategier
* Undervisningen har en tydelig og god struktur. Læringsaktivitetene har markert start og avslutning

### Relasjon elev - elev

Elevene i klassen/gruppa tar vare på hverandre og er opptatt av at alle har det trygt.

Dette betyr at skolen må legge opp til tiltak som fremmer et positivt skolemiljø og som

fører til at elevene føler ansvar for at alle skal trives i klassen. Tiltak som fremmer og

stimulerer positive relasjoner mellom elevene:

* Bruk av sosiale læringsprogrammer med empatiske elever som mål.

Eks: Passport.- (5.-7.) og Zippys og Eples venner (1.-4.)

* Felles positive aktiviteter både for klassen og på tvers av alder.

Eks: Turer, temauker, aktivitetsdager, juleverksted, åpen scene, eldrefest, påskelunsj m.m.

### Relasjon ansatt – foresatt

Relasjonen mellom lærer og den enkelte elevs foresatte er preget av respekt, tillit og

samarbeidsvilje.

For å skape trygghet og gode samarbeidsrelasjoner, er det viktig at skolen framstår som

tydelig med uttalte forventninger, klare regler og tydelige konsekvenser, og at det har vært

satset på å utvikle sosial kompetanse blant elevene. I dette arbeidet må foreldrene trekkes

aktivt med.

Det innebærer:

* At det er en god og åpen dialog mellom skolen og hjemmet
* At både skole og hjem er lydhøre for den andres synspunkter
* At man har respekt for at man har ulike perspektiver
* At begge parter er imøtekommende overfor hverandre

### Relasjon SFO-ansatt – SFO-barn

De ansatte skal være tydelige voksne som barnet kan ha tillit til.

Det vil si at:

* Det enkelte barn blir sett, hørt, tatt på alvor og blir snakket med – hver dag om mulig
* De ansatte har felles grenser og gir tydelige beskjeder
* De voksne veileder og støtter barna i sosiale ferdigheter/samhandling
* Barnet blir tatt på alvor når det uttrykker verbal eller nonverbal mistrivsel

**4.Kontinuitet**

**Mål: Skolens arbeid med å forebygge, avdekke og stoppe mobbing foregår kontinuerlig.**

**Skolens ledelse skal tilrettelegge for at de ansatte får kompetanseutvikling innen temaet.**

### Faste tiltak i et årshjul

For å sikre kontinuitet i tiltak for å forebygge og avdekke mobbing og krenkende atferd, settes faste tiltak på skolen inn i en kalender for skoleåret.

**Årshjul for oppfølging av psykososiale miljø ved Setskog skole 2025/2026**

|  |  |  |  |
| --- | --- | --- | --- |
| Tidsperiode | Tiltak - personale, elever og foresatte (FAU, SMU) | Ansvar | Gjennomføring |
| **August**  **Tema: «PÅ SAMME LAG»**  **September** | Gjennomgang av skolens Handlingsplan mot krenkende atferd mobbing for alle ansatte  Gjennomgang i personalet av prosedyrer i mobbesaker/metoder for å avdekke og håndtere mobbing og krenkende atferd  Skolens ordens- og oppførselsreglement gjennomgås med alle elever og sendes hjem  Utarbeidelse av klasseregler for klassen. Samtale med klassekontakter. Gjennomgang av hva som er krenkende atferd.  Gjennomgang av skolens normer  Gjennomgang av faddernes oppgaver  Trivselsundersøkelse  Konstituere elevråd  Gjennomgang av skolens Handlingsplan mot krenkende atferd mobbing for elever og foresatte (Elevråd/FAU/SMU)  Valg av elevråd og kulturkontakter  Vennedag – «Blimed-dans»  Trivselsundersøkelse i alle klasser og på SFO x 2  Gjennomgå nettregler/nettvett  («Forebygging av mobbing via sosiale medier»)  Elevrådet presenterer seg i klassene.  Foreldremøte – felles og i klasser | Skoleledelse  Ledelse og kontaktlærer  Kontaktlærere/klasseråd  Kontaktlærer  Kontaktlærer  Inspektør  Ledelsen/Kontaktlærer  Kontaktlærer  Kontaktlærer  Elevråd/ledelse  Rektor  Kontaktlærer/fag-ansvarlig SFO  Kontaktlærere og IT-kontakt  Kontaktlærere og rektor |  |
| **Oktober** | Elevsamtaler og utviklingssamtaler.  Møte med klassekontakter  Planlegge trivselstiltak  Elevrådsmøte - elevenes psykososiale miljø er et av temaene  Fellesmøte for alle klasser og personale i gymsalen – tema krenkende atferd (Uke 43)  Trivselsundersøkelse i alle klasser.  Fellessamling FN dagen. | Kontaktlærerne og rektor  Kontaktlærer/fag-ansvarlig SFO  Rektor/inspektør i samarbeid med lærerne |  |
| **November** | Elevundersøkelsen tas på 5, 6. og 7. trinn.  Vi legger til rette for at foresatte kan ta foreldreundersøkelsen  Elevrådsmøter -elevenes psykososiale miljø er et av temaene  Trivselsundersøkelse i alle klasser. | Kontaktlærer/inspektør  Rektor og inspektør  Inspektør  Kontaktlærer/fag-ansvarlig SFO |  |
| **Desember** | Elevrådsmøter -elevenes psykososiale miljø er et av temaene  Egenvurdering av oppfølging av §12-4 Gjennomgang av saker – Hva kan vi lære?  Trivselsundersøkelse i alle klasser og på SFO | Inspektør  Alle i personalet  Inspektør og rektor  Rektor - hele personalgruppa  Kontaktlærer/fag-ansvarlig SFO |  |
| **Januar** | Trivselsundersøkelse  I alle klasser.  Gjennomgang av opplæringsloven §12-4 og §12-5 og våre prosedyrer i mobbesaker/metoder for å avdekke og håndtere mobbing og krenkende atferd | Kontaktlærer  Kontaktlærer  Rektor/sosiallærer  Rektor/skoleledelse |  |
| **Februar** | Utviklingssamtaler  Gjennomgang av resultater fra Elevundersøkelsen i personalet og med elevrådet  Gjøre tiltak etter elevundersøkelsen.  Trivselsundersøkelser i alle klasser. | Kontaktlærer/klasseråd  Rektor, inspektør, lærere og assistenter  Kontaktlærer  Kontaktlærer og  fagansvarlig SFO |  |
| **Mars** | Trivselsundersøkelse i alle klasser.  Elevsamtaler  Utviklingssamtaler | Kontaktlærer og  fagansvarlig SFO  Kontaktlærer  Kontaktlærer |  |
| **April** | Overgang barnetrinn – ungdomstrinn og barnehage - skole etter egen plan med ulike tiltak  Trivselsundersøkelse i alle klasser.  Overgang april-mai – 7.trinn utv.samtaler | Skoleledelse/styrer i bhg  Skoleledelsen og kontaktlærer  Kontaktlærer og  fagansvarlig SFO |  |
| **Mai** | Trivselsundersøkelse i alle klasser.  Fadderopplæring 5.trinn | Kontaktlærer og  fagansvarlig SFO  Kontaktlærer |  |
| **Juni** | Egenvurdering av oppfølging av §12-4. Gjennomgang av saker – Evaluering av prosedyrer i mobbesaker/metoder for å avdekke og håndtere mobbing og krenkende atferd | Skoleledelse |  |
| Høst /vår | Barnesamtaler på SFO | SFO-fagansvarlig  Årlig |  |

### Ansvarlig for gjennomgang og revidering av planen

For å gjøre planen til et aktivt verktøy i organisasjonen, vil det være nødvendig med en årlig

gjennomgang for å vurdere om planen fungerer tilfredsstillende eller om det er nødvendig

med revidering.

Planen evalueres av personalet hver høst. Skolens ledergruppe reviderer planen.

Planen revidert, gjennomgått i elevråd og vedtatt i FAU 09.09.25

**Litteratur som tar for seg betydningen av relasjon lærer – elev og lærer – klasse/gruppe:**

Berger, A-H. (2000). *Som elevene ser det: hva får elevene til å bråke eller lære?* Oslo: Cappelen Akademisk.

Fuglestad, O. L. (1993). *Samspel og motspell*. Oslo: Samlaget.

Gordon, T. (1979). *Snakk med oss lærer*. Oslo: Dreyer.

Juul, J. & Jensen, H. (2003). *Fra lydighet til ansvarlighet: pedagogisk relasjonskompetanse.* Oslo: Pedagogisk forum.

Molnar, A. (1993). *Skolen og problemelevene.* Oslo: Universitetsforlaget.

Nordahl, T. (2002). *Eleven som aktør*. Oslo: Universitetsforlaget.

Nordahl, T. & Sørlie, M-A. (1997) Elever som viser problematferd i skolen – pedagogiske utfordringer. I I.M. Helgeland (red.). *Utfordrende ungdom i skolen.* Revidert utgave. Oslo: Kommuneforlaget.

Ogden T. (2001). *Sosial kompetanse og problematferd i skolen: kompetanseutviklende og problemløsende arbeid i skolen*. Oslo: Gyldendal, akademisk.

Ogden, T. (2002. *Klasse- og undervisningsledelse.* Bedre skole småskriftserie nr. 6. Oslo: Bedre Skole.

Roland E. (1998). *Elevkollektivet*. Stavanger: Rebell forlag.

Roland, E. & Vaaland, G.S. (1996). *Mobbing – en lærerveiledning,* Oslo: Norsk Læremiddelsenter. (2003) *Zero, SAFs program mot mobbin. Lærerveiledning.* Stavanger. Senter for atferdsforskning.

Schmuck, R. & Schmuck, P. (1992). *Livet i klasserommet*. ny utg. Oslo: Cappelen forlag.

Slåttøy, A. (2002). *Problematferd i klasserommet.* Oslo: Cappelen Akademiske forlag.

Solli, K. A. (1993). *Elever i konflikt: Samspillbrudd og atferdsproblemer i skolen*. Oslo: Universitetsforlaget.

Westblad-Dicks, M. (2002). *Å håndtere livet i skolen. Det gode møtet mellom lærere, elever og foreldre.* Oslo: Kommuneforlaget.

Vedlegg 1

SAMARBEID MELLOM OPPVEKSTSENTER OG HJEM.



## GODT SAMARBEID MELLOM OPPVEKSTSENTERET OG HJEMMENE = TRYGGE ELEVER

Grunnlaget for samarbeidet mellom skole og hjem beskrives slik i kunnskapsløftet:

«*Foreldrene/de foresatte har hovedansvaret for egne, og de har stor betydning for barnas motivasjon og læringsutbytte. Samarbeidet mellom skole og hjem er sentralt både i forhold til å skape gode læringsvilkår for den enkelte og et godt læringsmiljø i gruppen og på skolen. En forutsetning for godt samarbeid er god kommunikasjon. I samarbeidet vil gjensidig kommunikasjon om elevenes faglige og sosiale utvikling og deres trivsel stå sentralt.»*

**Ulike tiltak skolen har for å fremme deltakelse og involvering fra foreldre /foresatte:**

* Skrive ukeplaner med informasjon om skoleuka.
* Sende ut jevnlig info på IST
* Skape rom for at foresatte kan prate uformelt sammen f.eks. på foreldremøter eller andre arrangementer.
* Invitere foresatte til å delta på ulike arrangementer (eks juleverksted, opplegg i forbindelse m/ulike temaer o.l)
* Klassekontakter og kontaktlærer skal ha minst et møte pr. halvår for å planlegge aktiviteter utenfor skolens regi.
* Det skal være minst to utviklingssamtaler og to foreldremøter i løpet av skoleåret. Før hver utviklings samtale skal læreren ha elevsamtaler med elevene i skoletiden. Ytterligere møter med lærer/foresatte/elev kan avtales ved behov.
* Tema-Foreldremøter.

**Oppgaver skolen forventer at foresatte deltar i:**

* Hver elev bør representeres på foreldremøter.
* Foresatte bør si ifra til kontaktlærer, rektor, klassekontakt eller FAU ved skolen dersom det er noe de er uenige i eller mener burde vært gjort for deres barn. I noen tilfeller er ikke læreren klar over et "problem" og har derfor ikke mulighet til å tilrettelegge for eller hjelpe eleven. Viktig med dokumentasjon
* Det er viktig at foresatte deltar i et positivt holdningsskapende arbeid med barna.
* Det er viktig for barna at foresatte/elever stiller opp på sosiale aktiviteter som klassekontaktene arrangerer. Det Skaper samhold og nettverk, og man blir bedre kjent.
* Foresatte involverer seg i elevens skolearbeid og lekser. Elever som mestrer de faglige utfordringene i skolen, har også større forutsetninger for å håndtere de sosiale utfordringene.

Vedlegg 2

**FADDERORDNINGEN:**



**FADDERORDNINGEN GJØR AT:**

* Vi føler ansvar for dem som er mindre enn oss.
* Vi lærer å se andres behov (empati)
* Vi føler trygghet når vi blir tatt vare på og det er lettere å ta vare på andre igjen.
* Store og små elever blir bedre kjent.

**Organisering:**

* **6.klasse-elevene er faddere for 1.klassingene**
* **7.klasse-elevene er faddere for 2.klassingene**.

**Fadderkurs:**

På våren i 5.klasse skal elevene gjennomgå et fadderkurs. På kurset skal elevene lære om hvordan det er å være ny og liten på en skole, hva det er å påta seg ansvar og plikter, ulike situasjoner som det er viktig å trå til som fadder. De skal også være med å diskutere hvorfor det er viktig at de minste elevene har faddere. Kurset holdes av lærere i de gjeldende klassene, elevrådet og rektor. Det deles ut diplom til de elever som har gjennomført kurset..

Det lages en fadderplan i samarbeid mellom de gjeldende klasselærerne.

**Fadderens oppgaver:**

* Elevene i 5.klasse får vite på våren hvem deres fadderbarn blir.
* Fadder og fadderbarn møtes under førskoledagene for å bli kjent.

**Eksempler på faddernes oppgaver:**

* Ta seg spesielt av sitt fadderbarn de første dagene/ukene av skoleåret slik at fadderbarnet opplever skolestarten som trygg,

eks: møte/følge barnet ved/til drosja/bussen, følge til SFO, leke med dem i friminuttene (fadderbarn ulikt behov)

* Flere naturlige aktiviteter pr år sammen som lese, og spillestunder, turer og lignende.
* Fadderen skal i noen friminutt leke med fadderbarnet -etter avtale.
* Hjelpe fadderbarnet med påkledning
* Fadderne i 5.kl kan lage et velkomstkort til fadderbarnet sitt ved skolestart.
* Fadderfredag.

**Fadderbarna kan også be fadderne om hjelp når:**

* Noen er slemme mot dem på skolen.
* De ikke har noen å leke med/vil være sammen med fadderen.
* Trenger hjelp til ulike ting/lurer på noe.

**Vedlegg 3**

Elevrådsarbeidet ved Setskog skole

* Elevene skal utvikle engasjement og evne til å kunne være aktivt med og ta avgjørelser på skole og i samfunnet
* Elevene skal utvikle evne til samarbeid, forståing og respekt for andre mennesker.
* Elevene skal utvikle tro på seg selv, og de skal bli trygge på å uttrykke egne meninger

Elevrådets oppgaver:

* Skolens interne saker
* Sosiale arrangement
* Kantine
* Nærmiljøet
* Jobbe aktivt for et godt psykososialt miljø
* Være gode forbilder for resten av elevene
  + Det velges en til to representanter fra hver klasse på mellomtrinnet.
  + Hver representant har en vara.
  + Representantene blir valgt for 1 år om gangen
  + Elevrådet velger en formann, nestleder og sekretær fra mellomtrinnet
  + Har møter ved behov. Dette kan meldes fra elevene selv eller rektor/inspektør
  + Referat fra møter presenteres i SMU

Rektor/inspektør er ansvarlige for:

* + Informasjon fra/til elevrådet
  + Skolering av elevrådet
  + Medhjelper til sekretærrollen
  + Besøke alle klassene før valg av elevrådsrepresentant
  + Evaluerer årets arbeid
  + Synliggjøre medvirkning som et viktig arbeid
  + Være pådriver
  + Ha møter med leder, nestleder ev. sekretær ved behov.

**Vedlegg 4**

**ÅRSHJUL FOR AKTIVITETER VED SETSKOG OPPVEKSTSENTER**

|  |  |  |
| --- | --- | --- |
| **August** | Tema: «På samme lag»  Felles aktivitetsdag | Alle klasser – opplegg på tvers. |
| **Setptember** | Foreldremøte/ FAU- årsmøte  Elevrådsmøte  Kantine  brannvernuke |  |
| **Oktober** | Elevsamtaler  Utviklingssamtaler  Elevrådsmøte  Kantine  TV-aksjonen |  |
| **November** | Trivselsundersøkelsen  Elevrådsmøte  Kantine |  |
| **Desember** | Adventsstund 1/2t/uke  Elevråd  Juleverksted  Grøtfest  Juleavslutning /julemarked | For hele oppvekstsenteret |
| **Januar** | Elevrådsmøte  Kantine  Felles aktivitetsdag – ski/skøyter |  |
| **Februar** | Elevrådsmøte  Karneval |  |
| **Mars** | Foreldremøte -samarbeid skole-FAU  Påskelunsj/kantine  Førskolebarna er med fast på uteskole  Fadderkurs for 5.klasse  Temauker  Elevsamtaler  Utviklingssamtaler. |  |
| **April** | Elevsamtaler  Elevrådsmøte  Kantine/påskelunsj uten gjester |  |
| **Mai** | Førskoledager  Kantine  Elevrådsmøte |  |
| **Juni** | Trafikkuke  Kompani Lauritzen tropp 2025/2026 osv.  Felles utekantine  5.-7. felles akt.dag med Bj.l og Rømskog skole  Sommeravslutning |  |